Ospitalepeko eliza

Ospitalepeko eliza Zuberoako herri horretan dagoen eliza daBaionako elizbarrutiaren webgunea.

XII. mendean eraikia, 1888ko martxoaren 3an Frantziako monumentu historikoFrantziako Kultura Ministerioaren webgunea eta 1998an, UNESCOk hala erabakita, Gizateriaren ondare ere badaUnescoren webgunea.

Berau, Donejakue Bidean zihoazen erromesentzat eraikitako ospitale baten zatia zen, baita gaur egun zutik dirauen bakarraIpar Euskal Herriko turismo webgunea. 1184an hasi ziren eraikitzen. Somporteko abadetxeak eraikiarazi zuen XII. mendean erruki-etxe hau. Zaharberritze lanak egitean jatorrizko zureria topatu dute.

Oso ondo kontserbaturik dagoen eliza da, arkitektura oso berezia duelarik; erromaniko nafarraren eta arkitektura bizantziarraren arteko nahasketa da. Greziar gurutzearen forma du, zeinaren erdian kanpandorre oktogonal batek kupula estaltzen duen, eragin mozarabiarra erakutsiz.

 Iruditegia 

 Erreferentziak 

 Ikus, gainera 
 Erromanikoa Euskal Herrian
 Euskal Herriko arkitektura erromanikoen zerrenda

 Kanpo estekak 

Kategoria:Done Jakue Bideko eraikinak Euskal Herrian
Kategoria:Euskal Herriko eliza erromanikoak
Kategoria:Gizateriaren ondarea Euskal Herrian
Kategoria:Ospitalepeko eraikinak
Kategoria:Zuberoako elizak
Kategoria:Zuberoako monumentu historikoak
Kategoria:Mozarabiar artea